道法中有顿、渐二门。顿法易成而难修,渐法易修而难成。顿法非明师莫办,渐法无明师亦可。此点,双修之与清修亦然。顿法直修上乘即可兼中下二乘,渐法则须循序自下乘起修,透中乘再入上乘。途有远近,时有久渐,果无二致。道法中又有显、密二宗,清修为显宗,双修为密宗;性功为显宗,命功为密宗。惟此系就道门中人而言,在外视之,则丹鼎派之道法,均属密宗。所谓显宗者,乃密中显;所谓密宗者,则为密中密也。
初习静坐,妄心最难除,杂念最难去,燥气最难平。治之之法,存真心所以去妄心,存正念所以去杂念,存元气所以去燥气。心死则神话,念止则神灵,气平则神安。三者下手法,总在“制心一处”!心止于规中曰凝神,念息于规中曰净意,气归于规中曰调息。神凝则心定(心动则神疲),意净则念止(念长则意乱),气伏则息澄(息粗则气浮)。如是则自可由神气相抱、心息相依之境,而入于无心、无念、无意、无息之大定境界中矣。潜心于渊,则心不外驰;意不牵事,而火不动于中。凝神于规,则神不外游;机自息于物,而欲不摇其精。神气精,长养于内,圣胎自成,此静坐养生之初法也。
静坐之功效,旨在能却病延年。三丰有云:“保身之道,以安心养肾为主。心能安,则窝火不外荧;肾能养,则坎水不外蹦。火不外荧,必无神摇之病,而心愈安。水不外蹦,必无精泄之思,而肾愈澄。肾澄则命火不上冲,心安则神火能下照。神气精交凝,结为胎息,可以却病,可以延年。”又云:“却病之术,有行动之法。虚病宜存想收敛,固秘心志,内守工夫以补之。实病宜按摩导引,外发工夫以散之。热病宜吐故纳新,口出鼻入以凉之。冷病宜存气闭息,用意生火以温之。此四法,可为治病捷径,胜服草木金石之药远矣。”此二则,极简要而彻精微。惟静坐丹法,共有九候三关:至初关三候之功,即可治百病;至中关六候之关,即可万病不生,返老还童;及至最后关上达九候之境者,则已跻入圣登真之境矣。故凡习静坐而仍生疾病者,绝不能言有功夫也。打坐则实在打坐,做功夫则未也。故不打坐则已,打坐则须死心塌地做功夫,不可以此为名也。